Sisäministeriö, Liikenne- ja viestintäministeriö

1. Sisäministeriön lausuntopyyntö Rajavartiolaitokselle 6.2.2019, SMDno-2019-242

2. Liikenne- ja viestintäministeriön lausuntopyyntö Rajavartiolaitokselle 7.2.2019

DATAN DATAN VAPAAN TILAN ESTEIDEN KARTOITUS

Rajavartiolaitos toteaa selvityksenään ja lausuntonaan seuraavaa:

Rajavartio-osaston ja/tai Rajavartiolaitoksen toimialalla ei ole säädäntöä tai toi-mialan sisäisiä määräyksiä, jotka rajoittaisivat datan vapaata liikkumista asetus-luonnoksessa esitetyllä tavalla.

Rajavartiolaitos haluaa jo tässä vaiheessa tuoda esille edellä mainitun lisäksi, että Rajavartiolaitos joutuu käsittelemään ja säilyttämään Julkisuuslain perus-teella luokiteltuja (ST IV – ST III) sekä EU:n tietosuoja-asetuksen piiriin kuuluvia tietoaineistoja samoissa teknisissä järjestelmissä ja tietovarannoissa, missä asetusluonnoksen soveltamisalaan piiriin tulevat aineistotkin tällä hetkellä ovat. Tämä luokiteltujen (soveltamisalan piiriin kuulumattomien) ja luokittelemattomien (soveltamisalaan piiriin kuuluvien) aineistojen säilyttäminen samoissa järjestelmissä ja tietokannoissa tulee väistämättä johtamaan haasteisiin asetuksen käytännön soveltamisessa viimeistään siirtymäajan jälkeen.

Näköpiirissä olevan haasteen ratkaisemiseksi tulisi ryhtyä jo tässä vaiheessa toimenpiteisiin valtionvarainministeriön johdolla joko muuttamalla nykyisiä yhteisiä järjestelmiä siten että julkiset ja salassa pidettävät aineistot saadaan yksiselitteisesti erilleen tai rakentamalla asetusluonnoksen soveltamispiirin ulkopuolelle jäävälle aineistoille erilliset tekniset ympäristöt (ei vapaata liikkuvuutta).

Rajavartiolaitos haluaa tuoda esille mahdollisen ristiriidan kansallisen tietotur-vallisuusasetuksen (681/2010), EU: tietosuoja-asetuksen sekä kyseessä olevan asetusluonnoksen osalta.

Kansallisella tietoturvallisuusasetuksella (681/2010) säädetään edelleen EU:n tietosuoja-asetuksen piirissä olevien arkaluonteisten henkilötietojen käsittelystä.

Tietoturva-asetuksen 16 §:ssä todetaan, että ”Valtionhallinnon viranomainen voi sallia, että suojaustasoon III kuuluva asiakirja talletetaan viranomaisen tietoverkkoon liitetylle laitteelle, jos verkon käyttö on rajoitettu ja asiakirja talletetaan salattuna tai muutoin suojattuna siten, että tietoverkko ja tietojenkäsittely kokonaisuudessaan täyttävät tavanomaisesti sovellettavan korotetun tietoturvallisuustason vaatimukset." Edelleen kyseisessä pykälässä todetaan, että "Sama koskee suojaustasoon IV kuuluvaa arkaluonteisia henkilötietoja tai biometrisiä tunnistetietoja sisältävää henkilörekisteriin talletettua asiakirjaa.”

Eli Tietoturva-asetuksella kyseisessä 16§ säädetään EU:n tietosuoja-asetuksen ja täten datan vapaan liikkuvuuden piiriin kuuluvan arkaluonteisen henkilötietojen käsittelystä samalla tavalla kuin Julkisuuslain 24.1§:n eri kohtien perusteella luokiteltujen aineistojen käsittelystä. Eli rajoitetaan EU:n tietosuoja-asetukseen jo sisältyvää henkilötietojen vapaata liikkuvuutta EU:n sisällä. Ristiriita edellyttänee kansallisen säädöksen tarkentamista, sekä julkisen (asetuksen soveltamispiiriin kuuluvien), ei julkisen (asetuksen soveltamispiiriin kuulumattomien) sekä henkilötietojen (EU:n tietosuoja-asetuksen piiriin) piiriin kuuluvien aineistojen selkeää eriyttämistä ja em. luokittelua valtion tietoteknisissä ympäristöissä

Osastopäällikkö

Eversti	Jari Tolppanen

Apulaisosastopäällikkö

Eversti	Jaakko Ritola

Asiakirja on sähköisesti allekirjoitettu asianhallintajärjestelmässä. Rajavartiolaitos 08.02.2019 klo 11:15. Allekirjoituksen oikeellisuuden voi todentaa kirjaamosta.

JAKELU	Sisäministeriö (kirjaamo@intermin.fi) Liikenne- ja viestintäministeriö (tuomas.kaivola@lvm.fi)
TIEDOKSI	Apulaispäällikkö Oikeudellinen osasto Raja- ja meriosasto Henkilöstöosasto ja Teknillinen osasto